**Aftale vedr. varetagelse af lønudbetaling mellem  
xx Baptistmenighed og Baptistkirken i Danmark**

Hermed indgås aftale om, at Baptistkirken i Danmark (BiD) fra den xx.xx.2017 varetager lønudbetaling for ansatte i xx Baptistmenighed. Betingelserne for aftalen fremgår herunder:

**Kontakt mellem menighed og BiD:**  
Menigheden skal udpege en kontaktperson, som BiD kan kontakte hvis der er tvivlsspørgsmål omkring lønudbetalingerne.  
Kontaktperson i BiD er Ulla Holm, tlf. 22 99 64 83, e-mail: ulla@baptistkirken.dk

**Ansættelseskontrakt:**Der skal foreligge en underskrevet ansættelseskontrakt, og BiD (Ulla Holm) skal have en kopi af denne. Det er menigheden, der forhandler og indgår kontrakten, og ansættelsesforholdet er stadig udelukkende mellem menigheden og den ansatte. Ved enhver ændring i kontrakten skal kopi fremsendes til BiD.

**Ansættelsesvilkår:**Kun ansatte funktionær med fast månedsløn er omfattet af aftalen. Lønnen udbetales månedsvis bagud (nuværende ansatte, som er forudlønnede, kan fortsætte med det).

**Lønsedler:**  
Lønsedler sendes til den ansattes e-boks.

**Kørsel og udlæg**Skattefri kørselsgodtgørelse udbetales med lønnen. Kørsel skal være opgjort på det anviste kørselsbilag (eller et tilsvarende, som indeholder de samme oplysninger). Opgørelser, som er BiD i hænde senest den 20. i måneden, udbetales med førstkommende løn. Skemaet sendes i kopi til menighedens kontaktperson, idet menigheden har pligt til at kontrollere, at den indberettede kørsel er erhvervsmæssig.  
Andre udlæg, til fx kontorartikler og gaver, dækkes direkte af menighedens kasserer, og ikke via lønnen.

**Ferie og orlov**  
Skal den ansatte trækkes i løn på grund af ferie eller orlov, skal menighedens kontaktperson give BiD besked om dette senest den 20. i måneden.

**Afregning**Menigheden skal månedligt (senest den 26. i hver måned) overføre et acontobeløb til BiD, som dækker omkostningerne til den kommende lønudbetaling. BiD fremsender kvartalsvis opgørelse over de præcise omkostninger til menigheden, så acontobeløb evt. kan reguleres.  
Acontobeløbet skal ud over de faktiske omkostninger til løn, pension, kørsel og ATP mv. dække gebyrer til Dataløn (pt. 25 kr./md) samt 1,25 arbejdstime/md til BiD pr. ansat. Denne sats kan ændres fra Baptistkirkens side med 3 måneders varsel.  
(Pr. 1. januar 2017 er timesatsen 260,35 kr., altså i alt omkostninger pr. måned på 350,44 kr. ud over løn mv. pr. ansat)

**Fratrædelse**Hvis en medarbejder fratræder skal menigheden afregne de skyldige feriepenge til BiD. BiD afregner herefter med Feriekonto.

**Opsigelse og ændringer**Menigheden kan trække sig ud af ordningen med en måneds varsel. BiD kan opsige ordningen med 3 måneders varsel.  
Ændringer i aftalen, som skyldes lovgivningsmæssige forhold, kan gennemføres uden varsel.  
Andre ændringer skal varsles af BiD 3 måneder før ikrafttrædelse.

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

For xx Baptistmenighed For Baptistkirken i Danmark